双调・庆东原江头即事
作者：曹德
朝代：元

paragraphs: 低茅舍，卖酒家，客来旋把朱帘挂。
长天落霞，方池睡鸭，老树昏鸦。
几句杜陵诗，一幅王维画。
猿休怪，鹤莫猜，探春偶到南块外。
池鱼就买，园蔬旋摘，村务新开。
省下买花钱，拼却还诗债。
闲乘兴，过小亭，没三杯著甚资谈柄。
诗题小景，香销古鼎，曲换新声。
标致似刘伶，受用如陶令。